Методика за определяне на комплекса оценка на офертата

**Предмет на обществената поръчка:**

***Печат на информационни и рекламни материали за нуждите на Община Русе и всички нейни подразделения, второстепенни разпоредители на бюджетна издръжка по обособени позиции, както следва:***

1. ***Обособена позиция № 1 - Препечат (отпечатване) на материали без допълнителна обработка с предоставен готов вид на документа на цифров носител (брошури, гидове, карти, флаери, афиши, покани, дипляни и др.);***
2. ***Обособена позиция № 2 - Предпечат (отпечатване) на материали с допълнителна обработка с изменения в текст или номера и др. (афиши, дипляни, корици, програми, покани, листовки, каталози, бланки, удостоверения, обложки за удостоверения, съобщения, папки, пощенски пликове и карти, бланки с лого, заявки, регистри, надпис върху сигнална лента, карти за паркиране, кочани, тефтери-регистри, декларации, уведомления, искания, квитанции, фактури, контролни листи, складови разписки, фишове и др.).***

**Показатели, относителна тежест и методика за определяне на комплексната оценка на офертата**

Техническо предложение следва да представя в синтезиран вид концепцията, подходът и вижданията на участника по осъществяването на основните дейности, свързани с изпълнението на обществената поръчка. Целта е да се установи разбирането на участника за предмета и задачата на обществената поръчка, както и способността му да изрази позиция по необходимите специфични аспекти, за да се отговори на изискванията на техническлите спецификации.

Прилаганият критерии за оценка на офертите е „икономически най-изгодната оферта”. Крайното класиране на допуснатитe до участие оферти се извършва на база комплексна оценка за всяка оферта по всяка от обособените позиции. Офертата получила най-висока комплексна оценка се класира на първо място.

Комплексната оценка се формира от 2 основни компонента - Концепция за изпълнение на дейностите и Оценка на ценовото предложение. Коефициентът на тежест на оценката на концепцията при определянето на комплексната оценка на офертата е 0,4 , а коефициентът на тежест на оценката за цена е 0,6. Максималната възможна комплексна оценка на офертата е 100 т.

**1.** Концепция за изпълнение на дейностите - Коефициент на тежест на концепцията за изпълнение на дейностите в общата оценка на офертата – 40%. В предложението за изпълнение на поръчката всеки участник следва да разработи:

* описание на всички артикули, технологията и технологичната последователност за изпълнението им в съответствие с изискванията на техническите спецификации, техническите норми и стандарти;
* описание на необходимата техника за изпълнение на всички артикули;
* описание на начините за осигуряване на качество по време на изпълнение на договора, както и описание на контрола за качество, който се упражнява.

**40 т. -** Участникът ясно и подробно е разписал в концепцията си всички видове артикули, технологията и технологичната последователност на тяхното изпълнение в съответствие с техническите спецификации, техническите норми и стандарти. От описанието е видно, че при реализацията ще бъдат спазени всички нормативни изисквания и ще бъдат използвани методи и техника на работа в съответствие със съвременните тенденции. Изпълнението на всеки от артикулите, предмет на поръчката, е обезпечено с техническо оборудване. Подробно и изчерпателно са описани начините за постигане на качество по време на изпълнение на договора – като предложените методи са относими и съобразени със спецификата и предмета на поръчката.

**20 т. -** Участникът е посочил в концепцията си всички видове артикули, технологията и технологичната последователност на тяхното изпълнение в съответствие с изискванията на техническите спецификации, техническите норми и стандарти за постигане на висококачествено изпълнение на поръчката. Налице е някое от следните обстоятелства: От описанието е видно, че ще бъдат използвани методи и техники на работа в съответствие със съвременните тенденции, но изпълнението не е обезпечено с необходимото техническо оборудване. Направено е описание на начините за постигане на качество, но част от предложените методи не са относими и съобразени със спецификата на предмета на поръчката.

**10 т. -** Участникът е посочил в концепцията си си предложение всички видове артикули, технологията и технологичната последователност на тяхното изпълнение в съответствие с изискванията на техническите спецификации, техническите норми и стандарти за постигане на висококачествено изпълнение на поръчката. Налице е някое от следните обстоятелства: От описанието е видно, че ще бъдат използвани методи и техники на работа в съответствие със съвременните тенденции, но изпълнението не е обезпечено с необходимото техническо оборудване. Липсва описание на методите за постигане на качество, които участникът ще използва при изпълнение на поръчката.

**2.** Оценка на ценовото предложение - Най-ниско ценово предложение - 60 т.

Коефициентът на тежест на ценовата оценка в общата оценка на офертата е 60 %. Ценовите предложения се проверяват, за да се установи, че са подготвени и представени в съответствие с изискванията на документацията за участие в процедурата.

**Оценка на ценовото предложение:**

**Цn = Pmin/Pn\*100,** където:

**Цn** е оценката на n-тото ценово предложение; **Pmin** е най-ниското ценово предложение; **Pn** е n-тото ценово предложение.

**3.** Обща оценка[[1]](#footnote-1) - изчислява се като сума от сбора на Концепция за изпълнение на дейностите - Коефициент на тежест на концепцията за изпълнение на дейностите в общата оценка на офертата и оценка на ценовото предложение.

**Общата оценка се изчислява по формулата:**

**Еi = 0,6. Цi + Тi,** където:

**Еi** - общата оценка на i-тата оферта; **Тi** – техническата оценка на i-тата оферта; **Цi** – ценовата оценка на i-тата оферта.

1. **При оценка на всеки един от показателите (технически и ценови) Комисията изчислява точките с точност до втория знак след десетичната запетая.**  [↑](#footnote-ref-1)